GULF ดีดบวก 1.35% โบรกชูเด่นสุด “โรงไฟฟ้า” หลังเข้าซื้อ Jackson เคาะเป้า 60 บาท
GULF เด้งกว่า 1.35% โบรกชูเด่นสุดกลุ่ม “โรงไฟฟ้า” หลังเข้าซื้อโรงไฟฟ้าก๊าซธรรมชาติ Jackson ขนาด 1,200 เมกะวัตต์ เคาะเป้า 60 บาท
GULF เด้งกว่า 1.35% โบรกชูเด่นสุดกลุ่ม “โรงไฟฟ้า” หลังเข้าซื้อโรงไฟฟ้าก๊าซธรรมชาติ Jackson ขนาด 1,200 เมกะวัตต์ เคาะเป้า 60 บาท
13 ก.ย. 2565

ผู้สื่อข่าวรายงานว่า วันนี้ (13 ก.ย.65) ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF อยู่ที่ระดับ 56.50 บาท บวก 0.75 บาท หรือ 1.35% สูงสุดที่ระดับ 56.50 บาท ต่ำสุดที่ระดับ 55.75 บาท ด้วยมูลค่าการซื้อขาย 428.35 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุแนะนำ “ซื้อ” หุ้น GULF และเพิ่มราคาเป้าหมาย DCF เป็น 60 บาท (เดิม 57 บาท) ยังคงเลือก GULF เป็นหุ้นเด่น คาดว่าหุ้นยังคง outperform และมองเห็น upside ประมาณ 3 บาทต่อหุ้น จากความเป็นไปได้ 100% ของโรงไฟฟ้าพลังน้ำ 3 โครงการ จากปัจจุบันที่ใส่ไว้ในประมาณการ 80%
ด้านบริษัทหลักทรัพย์ โนมูระ พัฒนสิน จำกัด (มหาชน) ระบุว่า มองบวก (Positive) ต่อการเข้าลงทุนโครงการโรงไฟฟ้าในสหรัฐฯ ของ GULF เพราะสามารถรับรู้ส่วนแบ่งกำไรเข้ามาอย่างมีนัยสำคัญได้ทันที หลังในปี 2566 เป็นต้นไป ประมาณ 1,700–2,900 ล้านบาทต่อปี
ทั้งนี้โครงการดังกล่าวจะเพิ่มกำลังการผลิตประมาณ 588 เมกะวัตต์ อีกทั้งคาดมี upside เพิ่มเติมต่อ จากราคาเป้าหมาย 2.3% หรือ 1.25 บาทต่อหุ้น นอกจากนี้มีโอกาสสร้าง upside เพิ่มเติมอีกในอนาคตจากโอกาสในการร่วมลงทุนกับ J-POWER สำหรับโครงการพลังงานหมุนเวียน